97. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ Αριθ. 96 της 29 Σεπτ./12 Οκτ. 1982 (ΦΕΚ Β΄ 766) Καθορισμός των κατώτατων ορίων των τακτικών αποδοχών των ποδοσφαιριστών που συνδέονται με σύμβαση εργασίας (συμβόλαιο) με Ποδοσφαιρικές Ανώνυμες Εταιρείες ή αθλητικά σωματεία, μέλη της Ένωσης Ποδοσφαιρικών Ανωνύμων Εταιρειών (Ε.Π.Α.Ε.). Έχοντας υπόψη: α.Τις διατάξεις της παρ. 6 του άρθρ. 25 του Νόμ. 879/1979 «περί Ποδοσφαιρικών Ανωνύμων Εταιρειών». β.Τις διατάξεις της κοινής απόφασης των Πρωθυπουργού και Υπουργού Προεδρίας της Κυβέρνησης 4114/15.7.1982 «περί ανάθεσης αρμοδιοτήτων στον Υφυπουργό Προεδρίας της Κυβέρνησης Κωνσταντίνο Λαλιώτη». γ.Την κοινή απόφαση 326/7.8.79 των Υπουργών Προεδρίας της Κυβέρνησης και Εργασίας, αποφασίζουμε: Άρθρο μόνο.-Τα κατώτατα όρια των τακτικών μηνιαίων αποδοχών των ποδοσφαιριστών που συνδέονται με σύμβαση εργασίας (συμβόλαιο) με Ποδοσφαιρικές Ανώνυμες Εταιρείας ή αθλητικά σωματεία που ανήκουν στην Ένωση Ποδοσφαιρικών Ανωνύμων Εταιρειών (Ε.Π.Α.Ε.) – όπως αναφέρονται στην παρ. 4 του άρθρ. 1 του Νόμ. 879/1979 – καθορίζονται, από 2.10.82, στο ποσό των δρχ. 25.000, καταργούμενης της προγενέστερης σχετικής 326/7.8.79. 